Downloaded from YTS.MX
A film az Apollo–13 küldetés felvételei,
Official YIFY movies site: YTS.MX
továbbá a legénységgel, a családjukkal
és az irányítóközpont dolgozóival felvett interjúk alapján készült.
A hiányzó képi anyagot rekonstrukciós technikákkal,
köztük más NASA-küldetések felvételeivel pótolták.
1970. ÁPRILIS 13.
320 000 KILOMÉTERRE A FÖLDTŐL
AZ UTOLSÓ TELEVÍZIÓADÁS AZ APOLLO–13 LEGÉNYSÉGÉTŐL
Jó, 13-as, mi készen állunk, ha ti is.
Rendben. Most a jobb oldali ablakon nézek ki,
és nem túl messze látható a célpont.
Most már kezd egy kicsit nagyobbnak látszani.
Értem. Elég jól látjuk az úti célotokat.
Gyorsan bemutathatjuk,
milyen szórakoztatóeszközeink vannak itt.
Ez a kis magnó
nagyban segít elütni az időt.
A 2001: Űrodüsszeia főcímdalát játssza, miközben a Holdra tartunk.
Az Apollo–13 legénysége
mindenkinek szép estét és jó éjszakát kíván.
FŐ VÉSZJELZŐ
Houston, baj van.
Az Apollo–13 űrhajón súlyos elektromos meghibásodás történt.
Jim Lovell jelezte: „Houston, baj van.”
Helyzet van.
…hangos dörrenést hallottak…
APOLLO–13: MEGHIÚSULT HOLDRA SZÁLLÁS
NÉGY HÓNAPPAL KORÁBBAN
A Cape Kennedyn az amerikaiak éppen újabb holdküldetésre készülnek.
Az Apollo–13 hajtja végre az ötödik holdrepülést,
és egyben a harmadik holdra szállást.
Három fiatal amerikai.
Az űrhajó parancsnoka a gyakran látott Jim Lovell,
a négygyermekes apa, akinek ez a negyedik űrrepülése.
Lovell laza stílusát nagyon kedvelik a kollégái,
akik unják a primadonna pilótákat.
A Mississippiből jött Fred Haise diákújságíró volt,
és sportriporternek készült.
Holdkomppilótaként
Lovell parancsnokkal együtt le fog szállni a Holdra.
A tesztpilóták között osztályelső Ken Mattingly
szinte félelmetesen elhivatott,
még űrhajós mércével is.
A repülés az élete. Hároméves kora óta csak erre vágyott.
Sokan kérdezték, hogy miért megyünk a Holdra.
Önnek mi a válasza egy ilyen kérdésre?
Az Apollo–13 küldetés fő célja változatlan.
PARANCSNOK
Abban bízunk, hogy sokat megtudhatunk a Hold eredetéről,
és ezen keresztül a mi bolygónk, a Föld eredetéről is.
A 13-as a Hold más részén fog leszállni, mint az Apollo–11 és az Apollo–12.
Ezúttal egy dombos régióban,
a Hold hegyvidékén fognak landolni, ami kockázatosabb.
Egyesek szerint az űrutazás
bizonyos értelemben egy új Éden kutatásáról szól.
Az emberiség tönkretette az élőhelyét,
és talán itt az ideje, hogy másikat keressen magának.
Van valami a rakéták erejében, ami lenyűgözi az embereket.
Engem is lenyűgözött,
már jóval a NASA megalapítása előtt.
Isten hozott titeket a Holdon, Houston!
Rajta voltam a Holdra tartó első űrhajón, az Apollo–8-on ’68 karácsonyán.
Boldog karácsonyt odafent, Jim!
APOLLO–8 HÁZI VIDEÓK
Olyan kíváncsiak és izgatottak voltunk,
mint három kisiskolás az édességbolt előtt,
miközben azokat az ősrégi krátereket néztük 100 kilométer magasból.
De nem tudtunk leszállni.
Tájékoztatásul közlöm, hogy a Mikulás létezik.
Nektek el is hisszük.
Jim Lovell egy egyelőre névtelen csúcsot kíván megtekinteni,
amit Marilyn-hegynek fog elnevezni.
Hogy érezte magát eközben?
Nyugtalan voltam.
Be kell ismernem. De szerintem ez így normális.
- És amikor visszaindultak? - Mámorban úsztam.
A Mikulás létezik. A férjem mondta. Csodás volt hallani.
És nagyon büszke vagyok rá.
Neil Armstrong tartalékosa voltam az Apollo–11-en.
Kis lépés egy embernek…
de hatalmas ugrás az emberiségnek.
ARMSTRONG A HOLDON
Ugyanazt akartam véghez vinni.
Készen állok.
Jim, most azon tűnődöm,
a felesége és a gyerekei vajon hogyan viselik ezt.
A feleségem tudja, hogy nem tervezek több űrrepülést.
Afféle űrhajósözvegy volt az elmúlt hat-hét évben.
De a repülésről nem szeretnék lemondani.
Olyankor az ember mindentől el tud szabadulni.
Lent hagyja az összes…
Az összes gyerekét.
De feljuthat a magasba,
és valódibb szemszögből láthatja a dolgokat.
Az űrrepülés számomra hasonló dolog.
Nem igazán akartam, hogy újra repüljön…
MARILYN LOVELL HANGJA
…de neki erről persze nem szóltam.
Kockázatos dolgok ezek.
Ő volt az első, aki másodszor is elindult a Holdra,
és elég nyugtalan voltam emiatt.
IFJ. JAMES A. LOVELL SZÁZADOS ÉS CSALÁDJA
Semmi sem készített fel arra, hogy milyen űrhajósfeleségnek lenni.
Azon kaptam magam, hogy kirakatban élek.
Szerpentines felvonulások voltak egy halom városban.
A Fehér Házba is meghívtak.
Elnök úr, bemutatom a Lovell családot.
Ifjabb James Lovell úr.
Az Apollo–8 után elég komoly ünneplés volt.
HOUSTON ÜDVÖZLI AZ APOLLO–8 ŰRHAJÓSAIT
De kockázatos repülés volt.
Akkor nem tudtam,
hogy csak 50% esély volt arra, hogy visszajönnek.
Ötven százalék.
Nem mondhatjuk azt, hogy: „Nem fognak visszajönni.”
Folyton azt kérdezték tőlem, milyen, ha űrhajós az apád.
SUSAN LOVELL HANGJA
Mindig csodálkozom azon, hogy bárki azt hiszi, hogy más,
mint bármelyik apa-lánya kapcsolat.
A szüleim úgy neveltek minket,
hogy tudjuk, hogy apa talán eljut a Holdra,
de attól még ugyanolyan érzés,
mint ha az apád irodába megy dolgozni.
Jim, négy repülés után
képes-e visszatérni az ember az átlagos hétköznapokba?
Nagyon remélem. Ez után a küldetés után kipróbálom.
SZERETÜNK, APA
MARILYN LOVELL HANGJA
Nagyon izgatottan vártuk, hogy Jim a Holdon járjon.
De miért pont 13-as?
Szóltak, hogy Marilyn kissé aggódik amiatt…
A NASA VEZETŐJE
hogy az Apollo–13-at
13 óra 13 perckor tervezzük indítani.
Igen jellemző az űrrepülés szép új világára,
hogy nem aggódnak a 13-as számot övező babonák miatt
egy olyan országban, ahol gyakran kihagyják a 13-as számot
az emeletek és a repülők ülései számozásakor.
Jim Lovell, a parancsnok véletlenül sem babonás.
Fred Haise azt mondta, bárcsak péntek 13-án indulnának.
Ken, ön babonás az Apollo–13-at illetően?
Nem, sőt, nagyon örülök neki.
HÁROM NAPPAL A KILÖVÉS ELŐTT
Az Apollo–13 űrrepülés sorsa ma estére kérdésessé vált.
Az orvosok megerősítették,
hogy Mattingly űrhajós egy rubeolás emberrel érintkezett.
Így két lehetőség marad.
Vagy elhalasztják a küldetést több százezer dollár árán,
vagy ifjabb John Swigert tartalékos csapattag
lesz a parancsnoki modul pilótája.
Lovell egy éve közeli munkakapcsolatban volt Mattinglyvel.
Biztosan úgy gondolja:
„Várjunk egy hónapot, hogy Mattingly is velünk tarthasson!”
Hatalmas feladat a küldetés parancsnokának
mérlegelni a saját érzelmeit
és a küldetés egy hónappal való elhalasztásának költségét.
Egyszer már elcsúsztattuk a küldetést márciusról áprilisra.
Az a filozófiám, hogy soha ne szalasszuk el a lehetőséget.
Kennek maradnia kellett.
A KILÖVÉS NAPJA CAPE KENNEDY, FLORIDA
Ma újabb három amerikait lőnek ki az űrbe.
Ez talán az eddigi legveszélyesebb Apollo-küldetés,
ami már most nem szokványos,
mivel az egyik űrhajós csak tegnap tudta meg, hogy a csapattal tart.
A legénység új tagja, Jack Swigert
újságkihordással kereste meg a repülésórák árát.
Olyan gyorsan történt, hogy a családját Denverben fel sem tudta hívni.
Amikor az ország pozíciója múlik a küldetésen,
nem akarsz csalódást okozni.
Apollo Saturn Irányítóközpont.
A kilövésig hátralévő idő: 3 óra 7 perc 26 másodperc.
SZEMÉLYZETI LIFT
IRÁNYÍTÓKÖZPONT, HOUSTON
Ken Mattingly alig pár perccel ezelőtt megérkezett az irányítóközpontba.
Ken segít majd a vezérlőpultnál.
Sajnálom, hogy itt vagy.
A vezérlőben tapintani lehetett a feszültséget.
REPÜLÉSIGAZGATÓ
A repülésigazgató gyakorlatilag a csapatkapitány.
Egy 15-21 repülésirányítóból álló csapatot vezet.
Ők találják ki, hogy jussunk el oda, ahová akarunk,
és hogy jussunk vissza biztonságosan a Földre.
Láttunk diadalokat.
Láttunk veszteségeket.
Itt dőlnek el az űrrepülés legfontosabb kérdései.
Ezek három fokozatú járművek.
A nagy hajtómű segít elemelkedni a Föld felszínéről.
A második fokozat segít Föld körüli pályára állni.
A harmadik egészen a Holdig repít.
Ha felnézünk, a torkunkban dobog a szívünk.
HOLDKOMPPILÓTA
Ez nem vicc. Tényleg megtörténik.
Itt az Apollo Saturn Irányítóközpont. A kilövésig 25 perc van hátra. Huszonöt…
Úgy terveztem, hogy nem megyek el a kilövésre,
és minden létező kifogást kitaláltam.
Az utolsó pillanatban rám tört, hogy mi lesz, ha nem látom többé,
és hogy oda kell vinnem a gyerekeket, hogy elbúcsúzzunk tőle.
Gyerekkoromban sok barátom volt, akiknek az apját baleset érte,
ezért mindig féltem, amikor a kilövést néztem,
és folyton összeszorult a gyomrom.
Elindult az indítási folyamat.
Ötvenhat másodperc, és az Apollo–13 a tervek szerint elindul.
Odabent nem sokat lehet tenni.
JIM LOVELL HANGJA
Gond esetén meghúznánk a megszakítás kart,
ami kilőné a mentőrakétát.
Hallottuk, ahogy kinyílnak a szelepek,
és az üzemanyag morajlik a nagy elosztócsövekben.
Tizenhárom, tizenkettő, tizenegy, tíz, kilenc, nyolc…
A gyújtási folyamat elindult.
…hat, öt, négy, három, kettő, egy, nulla.
Elindult az óra.
Végül 14 óra 13 perckor megtörtént a felszállás.
A lehető legközelebb álltunk.
MARILYN LOVELL HANGJA
A föld beleremegett.
Itt a houstoni irányítóközpont. Az első fokozat jelenleg rendben.
Dőlés megvolt. Bólintás megy.
Magasság: 2222 méter. Sebesség: 457 méter per másodperc.
13-as, Houston, egyes rendben. Kabinnyomás jó.
Egy perc és tíz másodperc elteltével 7593 méter a magasságunk.
TÁVOLSÁG A FÖLDTŐL (TENGERI MÉRFÖLD)
Magasság: 31,4 km. Első fokozat leválasztása.
- Mehet a leválasztás. - Mehet. Vettem.
Középső hajtómű.
Lovell jelentette, hogy a második fokozat középső hajtóműve idő előtt leállt.
Az ötös számú hajtómű leállt.
Hallottuk, hogy az öt hajtómű közül a középső megadta magát.
És hogy mostantól csak négy hajtóművel folytatják az utat.
Houston, mi a helyzet az ötös hajtóművel?
Nem tudjuk, miért állt le a középső idő előtt.
MEGSZAKÍTÁS
Nem fog problémát okozni, vagy igen?
Nem…
MEGSZAKÍTÁS
Nem fog.
A többi hajtómű működik.
Biztató a helyzet.
Azt mondták, felmehetnek a négy hajtóművel.
Csak egy kicsit tovább fog tartani.
Lassan Föld körüli pályára állnak.
Egy érdekes startnak nincs párja.
Szinte minden űrrepülésnél elromlik valami.
Mondtam a srácoknak: „Ez a mi zűrünk.
Úton vagyunk.”
Indulás közben az orvos a következő maximális pulzusszámokat jelentette.
Jim Lovell parancsnok esetében 116 volt a maximális pulzusszám.
Jack Swigertnél 102-es maximális pulzusszámot mértek.
Fred Haise-nek szintén 102 volt a maximális pulzusszáma.
Ez aztán az érdekes utazás!
Ezt nézzétek!
Tényleg zéró gravitáció.
Apollo–13, Houston. Az előzetes Föld körüli pálya jónak tűnik.
Vettem, Houston. Jó érzés újra idefent lenni.
Az űrrepülés egyik leglenyűgözőbb része, hogy megfigyelhetjük a Földet.
JIM LOVELL HANGJA
Minden kisebb lesz.
Nemcsak az országok,
hanem valahogy a problémák is kisebbnek tűnnek.
Nagyon megnyugtató érzés odafentről nézni,
ahogy a hatalmas országok békésen elhaladnak mellettünk.
Nehéz megérteni, miért nem tudnak az emberek békében együtt élni.
Miután az űrhajósok ellenőrizték a rendszereket,
a műszeregység az irányítóközpont számítógépeitől kapott üzenetek hatására
újra beindítja a harmadik fokozatot.
És az Apollo máris úton van a Hold felé.
Az űrhajó személyzeti része, a lakó- és munkaterület
a parancsnoki modul.
Ez az egyetlen rész, amely visszatér a Holdról.
Az Apollo űrhajónak van egy szervizmodulja is.
Ebben találhatóak az oxigéntartályok, az elektronikai berendezések,
az áram és az ivóvíz.
Az űrhajó leválik a harmadik fokozatról,
megfordul…
visszatér…
és összekapcsolódik a holdkomppal,
amely majd levisz két űrhajóst a Hold felszínére.
Dokkoltunk, Houston.
Remek.
Így megy a két űrhajó a Holdra.
Az Apollo–13 46 144 kilométernyire van a Földtől.
Miután megnéztük a kilövést,
hazamentünk.
Kaptunk ilyen kis dobozokat otthonra. Hangosbeszélőket.
Azokon keresztül mindent hallhattunk.
Érdekelnének a hírek.
Rendben. Lássuk!
A Beatles bejelentette, hogy feloszlanak.
Minden simán ment.
BARBARA LOVELL HANGJA
Nem volt újdonság. A negyedik küldetése volt.
Minden szobában volt egy hangosbeszélő.
Mindig be voltak kapcsolva. Még az után is, hogy lefeküdtem.
Fred a kedvenc időtöltésével foglalatoskodik.
A függőágyával szórakozik.
Elég nehéz belefeküdni.
Nem tudom, hogy én távolodom-e el tőle,
vagy a függőágy megy-e arrébb.
Most lefekszünk aludni.
Oké, Jim. Jó éjszakát!
Fiatalkorunkban a házunk tetején üldögéltünk.
MARILYN LOVELL HANGJA
Jim megmutatta a különböző csillagokat,
és azt mondta: „Képzeld el, hogy egyszer valaki felmegy az űrbe!”
Már 1952-ben megjósolta ezt.
Elképesztő.
Jim Lovell Milwaukeeban nőtt fel.
Gimnáziumi szerelmét, Marilyn Gerlachot vette el.
Két fiuk és két lányuk született.
A középiskolában ismerkedtünk meg. Még a ’40-es évek elején.
Jim 12 éves volt, amikor meghalt az édesapja.
Egy egyszobás lakásban élt az édesanyjával.
A kanapén aludt, de az édesanyjának nem telt nagyobb lakásra.
Egyszer megkérdezte, megtennék-e egy szívességet.
Mire én: „Mit?” „Eljönnél velem a bálba?”
Azt válaszoltam: „Nem tudom. Nem tudok táncolni.”
Mire ő: „Akkor megtanítalak.”
Amikor úgy döntöttünk, összeházasodunk, nem tudtam, hogy tesztpilótának készül.
Csak azt, hogy pilóta akar lenni.
Mire észbe kaptam, már repült is, amit elfogadtam.
1962-ben ő volt azon kilenc férfi egyike a több mint 200-ból,
akik átmentek a szigorú rostán,
és a második űrhajóscsapat tagjai lettek.
Harminckét kísérleti patkány voltunk, és nem is sejtettük, mi vár ránk.
Talán az volt életem legrosszabb alkalmassági vizsgálata.
Sokan azt mondták, hogy ez kész őrület.
Majdnem minden második napon felrobbant egy rakéta.
Sok barátomat elveszítettem.
Folyton valami temetésre mész.
MARILYN LOVELL HANGJA
Azok minden nő számára nehéz napok voltak.
Azt hiszem, kevesen hittek benne,
hogy abban az évtizedben eljutunk a Holdra.
A vietnámi háború folytatódik.
Elég rossz időszak volt az az országnak.
Zavargások, merényletek…
Dr. Martin Luther Kinget agyonlőtték a tennesseei Memphisben.
És háború dúlt.
Javakban bővelkedünk, lélekben viszont kimerültünk.
Káprázatos pontossággal célozzuk be a Holdat,
a Földön viszont vad viszályba keveredünk.
Úgy éreztem, olyasminek vagyok részese, ami végre felemeli az amerikai népet.
A jutalom messze felülmúlja a kockázatot.
A FÖLD AZ APOLLO–8-BÓL NÉZVE
Jim, te többet repültél, mint bárki.
Éreztél valaha félelmet?
Úgy gondolom, hogy aki erre nemmel felel, az áltatja magát.
EGY NAPRA A HOLDTÓL
Az Apollo űrhajó három fős legénységével azon van,
hogy megcáfolja a balszerencsét és a 13-as számot érintő elméleteket.
Az Apollo–13, amelyet szombaton, 13 perccel 14 óra után lőttek ki,
rendkívül eseménytelen április 13-át tölt az űrben.
A korábbi repülések idején a sajtóteremben
körülbelül 2500 tudósító zsúfolódott össze.
Most viszont csak mintegy 500-an jelentek meg.
Valószínűleg azért, mert szinte rutinszerűvé vált a holdjárás.
A houstoni Apollo-irányítóközpont készen áll a televízióadásra.
Elmentünk az irányítóközpontba, hogy meghallgassuk őket.
Megnyugtató volt akkor látni Jimet.
Vigyázz, mert jön a kandi kamera!
Mára azt terveztük,
hogy elvisszük önöket az Odyssey-ből az Aquariusba,
a holdra szálló egységbe.
Azon kapom magam, hogy fejjel lefelé állok,
amikor átmegyek a holdkompba.
Hogyan működik ez a furcsa madár, ez a holdkomp?
Ez az az űrhajó, amely leviszi az embereket a holdfelszínre.
A három űrhajós közül kettő
bemászik a holdkompba ezen az átjárón át.
„AQUARIUS” HOLDKOMP
Lecsatlakoznak a parancsnoki és a szervizmodulról,
majd leereszkednek a Hold felszínére.
Rendben. Most a jobb oldali ablakon nézek ki,
és nem túl messze látható a célpont.
Most már kezd egy kicsit nagyobbnak látszani.
Ez a kis magnó nagyban segít elütni az időt,
miközben a Holdra tartunk.
Az Apollo–13 legénysége
mindenkinek szép estét és jó éjszakát kíván.
Az Apollo–13 fedélzetén továbbra is minden rendben működik.
Ellenőrizzétek a C-4 segédrakétát!
Oké, Jack, a B-akkumulátor töltése leállt.
Van egy részletes lista az elalvás előtti teendőkről.
Vettem. Látjuk, Jack.
Lassan befejezzük.
13-as, még egy dolgot szeretnénk kérni.
Keverjétek meg az oxigéntartályokat!
FŐ VÉSZJELZŐ
Oké, Houston, baj van.
Itt Houston. Megismételnéd?
Houston, baj van.
Feszültséghiány a B-főelosztóban.
Rendben. Várjatok! Utánajárunk.
A legénység a B-főelosztót érintő feszültséghiányt jelentett.
Az egyik pulzusszámot nem tudom elhinni.
Mintha 189 lenne.
Tényleg?
Biztos, hogy megijedtek.
Először azt hittük, hogy eltalált minket egy meteorit.
Nagy dörrenést hallottunk,
majd megszólaltak a vészjelzések.
És a 2-es oxigéntartály nullát mutat. Vettétek?
Az lehetetlen.
Nem értem. Nem…
- Nem hiszed el az 1-es tartály nyomását? - Nem.
Ennek az adatnak semmi értelme.
GENE KRANZ HANGJA
Még mindig fogalmunk sincs, mi történik.
Tudunk adni nekik tippeket?
A műszerekkel lehet gond, vagy valós a probléma?
Houston, a nyíláson kinézve úgy tűnik, hogy valami szökik az űrhajóból.
Valami szökik az űrhajóból az űrbe.
Valamiféle gáz.
Jézus Krisztus!
Rendkívül hírekkel jelentkezünk az Apollo–13-ról.
Az Apollo–13 űrhajón súlyos elektromos meghibásodás történt.
Lovell és Haise hangos dörrenésről számoltak be,
továbbá arról, hogy üzemanyag, oxigén és nitrogén szivárog az űrhajóból,
és a műszerek nullás értéket mérnek ezekből.
Ekkor azt mondtuk, hogy ez az űrhajó haldoklik,
és nemsokára teljesen elfogy az oxigénünk.
Houston, itt vagytok még?
Igen, hallunk titeket.
Próbálunk jó ötleteket kitalálni nektek.
Ki akarom használni a tartályt.
…mielőbb visszatérni…
…kénytelenek vagytok megcsinálni.
Lehet, hogy elvesztettük…
Mindenki őrizze meg a hidegvérét!
Oldjuk meg a problémát, de ne rontsuk tovább találgatásokkal!
Nagy szarban vagyunk.
330 000 kilométerre a Földtől, és közel 100 000 kilométerre a Holdtól.
Arra jutottunk, hogy valamiféle robbanás történt az űrhajó fedélzetén.
Két üzemanyagcellánk nem működik, és ez a fő áramtermelő rendszerünk.
Az utolsó is a végét járja.
Irányítás, kevesebb, mint két óránk maradt. Itt a vége.
A háromból kettő leállt. Így már nem megyünk a Holdra.
Az Apollo–13 útja kétharmadánál jár,
mintegy 330 000 kilométerre a Földtől, ahol vészhelyzet esetén is
hatékonyabb megkerülni a Holdat ahelyett, hogy azonnal megszakítanák a küldetést.
Most az a feladatunk, hogy megszervezzük az evakuálást
a parancsnoki modulból a holdkompba.
Irányítók, figyelem!
Számoltassátok ki, mennyi energia kell, hogy a holdkomp túlélésre alkalmas legyen!
Elég necces.
Itt Stafford ezredes. Az alelnök urat keresem.
Üdvözlöm, alelnök úr!
Mekkora a baj?
A holdkompot próbáljuk mentőcsónakként használni.
Szerencse, hogy ott van.
Jól mondja.
Ellátja őket vízzel, oxigénnel és elektromos árammal.
Hamarosan lekapcsoljuk a parancsnoki modult.
Elég kritikus a helyzet, de ezerrel dolgozunk rajta.
Őrjítő jelenetet látunk.
Az irányítóközpontban nagyon koncentrálnak,
miközben Jim Lovell és Fred Haise átértek az Aquarius holdkompba,
hogy annak áram- és oxigénellátásával megmentsék az életüket.
20-as aktiválás.
A bekapcsolás egyszerű szó,
de ez nem olyan, mint otthon villanyt kapcsolni.
Ilyen körülmények között még nem kapcsoltunk be holdkompot.
A parancsnoki modul kikapcsolása pedig még soha nem merült fel.
- Itt EECOM. - Igen?
Pontosítottuk az időkeretet.
Úgy tűnik, 15 percünk van.
CAPCOM,
15 perc múlva nem lesz áramunk.
A legénységnek 15 perce van bekapcsolni a holdkompot.
Ez körülbelül 20 percet vesz igénybe.
Nincs sok időnk.
Fred, körülbelül 15 percnyi áram maradt a parancsnoki modulban.
Köszönöm, Jack!
Fred Haise még a holdkomp bekapcsolását végzi.
Oké, lassítsatok!
Az űrhajósok egyre idegesebbek.
Egyikük azt mondja: „Próbáljuk nyugodtan megoldani!”
Oké, 13-as. Egyszerre beszéltek. Egyszerre csak egyikőtök!
De, ami a lényeg, át kell vinnie a navigációs adatokat
a haldokló parancsnoki modul számítógépéről a holdkomp komputerére.
Kérlek, ellenőrizzétek a számításaimat!
Három-négy perc.
És az adatátvitelnek tökéletesnek kell lennie.
Szörnyen féltem, hogy rossz számokat írok be.
Három, öt, hat, hat, kilenc.
Egy, hat, három, négy, kettő.
Az Aquarius: három, nulla, kettő, kettő, hat.
Három, négy, öt, kilenc, kettő.
Nulla, egy, egy, hét, kilenc. Vétel.
Milyen a számítás?
Most ellenőrizzük.
Aquarius, a számításotok jónak tűnik. Kapjuk az adatokat a holdkomptól.
Még élünk. Még lélegzünk.
FRED HAISE HANGJA
Houston, Aquarius.
Hallgatunk.
Oké. Az Odyssey most már teljesen leállt.
Ez volt a cél, Jim.
Levegő után kapkodtunk.
GENE KRANZ HANGJA
Választottunk egy megoldást, és kellett némi idő ahhoz,
hogy kiderüljön, jól döntöttünk-e.
Szó szerint a túlélésre játszottunk.
Az eddigi legnagyobb dráma az űrben.
Egy tegnap esti rejtélyes baleset után
az Apollo–13 még mindig a Hold felé tart, de a küldetés drasztikusan megváltozott.
Már nem az a célja, hogy letegye az űrhajósokat a Holdra.
Ehelyett csupán haza akarja juttatni az űrhajósokat.
Hogy van ma?
Köszönöm, jól vagyok.
- Halló? - Szervusz, Marilyn! Itt Ken.
Szervusz! Ken, természetesen aggódom.
Hogy állnak a dolgok ma reggel? A gyerekek még alszanak.
Még nem is tudják, mi történt, mert már aludtak, amikor kiderült.
Nem tudom, mit mondjak nekik.
A szabad visszatérés pályáján haladnak. Nem tudom, hogy akkor még ébren voltál-e.
Csak négy óra körül feküdtem le, és ötkor már fel is keltem.
Nem sokat aludtam.
Egyszerűen nem tudom elhinni, amiket a tévében mondanak.
Nagyon kicsi az esély arra,
hogy Lovell, Haise és Swigert élve visszatérjenek.
Az űrközpontból jöttem haza, ahol Jimet néztem.
A baleset konkrétan akkor történt, amikor hazafelé tartottam a NASA-tól.
Láttuk a televíziós híradásokat a történtekről.
A robbanás után olyan sok törmelék kavargott az űrhajó körül,
hogy nem tudtak a csillagok által tájékozódni…
Csak tíz százalék esély volt rá, hogy visszajön.
El kellett menekülnöm.
Az egész házunk tele volt emberekkel, és csak a fürdőszobámban volt nyugtom.
Szó szerint letérdeltem, és imádkoztam.
Ön szerint mennyire kritikus most a helyzet?
Úgy vélem, hogy kritikus, sőt, talán ez a legkritikusabb helyzet…
REPÜLÉSIGAZGATÓ
amivel eddig találkoztunk az emberes űrrepülési programban.
A személyzet biztonságban van?
Nos, olyan értelemben igen,
hogy úgy gondoljuk, egyelőre stabilizáltuk a helyzetet.
Az a feladatunk, hogy ez így is maradjon,
és hazahozzuk őket.
Ebben a teremben érezni lehet, hogy baj van.
Figyelem! Sok hosszú távú problémánk van.
A holdkomppal kapcsolatos gondok.
A vezérlőteremben
az űrhajóban lévő olyan fogyó eszközökről volt szó,
mint az elektromos áram, a víz…
Két napra elegendő oxigén, víz és áram állt rendelkezésre.
De négy nap kellett ahhoz, hogy hazajussanak.
Ki kell találnunk, hogyan alakítsuk túlélőeszközzé a mentőcsónakot.
Tudtuk, hogy nagy bajban vagyunk.
JIM LOVELL HANGJA
A holdkompot két emberre tervezték.
De most hárman voltak, legalább 90 órányira a Földtől.
Aquarius, Houston. Hallotok?
Igen. Tisztán hallunk.
Vettem. Mi is titeket. A következő lépést tervezzük.
Ajánlom, hogy jó legyen!
IRÁNYÍTÓKÖZPONT, HOUSTON
Megtudtuk, hogy a houstoni űrközpontban egy űrhajóscsapat
azon dolgozik egy szimulátorban,
hogy lemásolják az űrben tartózkodó űrhajósok helyzetét.
A tartalékos csapat, köztük Ken Mattingly, aki végül lent maradt,
az éj nagy részében az opciókat tesztelték.
CAPCOM, irányítás.
Ahogy közeledtünk a Holdhoz,
fontos döntést kellett hoznunk arról,
hogy milyen gyorsan akarunk visszajutni.
KÜLDETÉSKIÉRTÉKELŐ TEREM
Improvizálnunk kellett, hogy tovább tartson az áram, a víz…
Napok alatt kellett összehoznunk, ami hónapokba, évekbe telik.
Mindezt az űrhajó összes ismert tervezési és tesztelési határán kívül.
Itt az Apollo-irányítás.
Az a döntés született, hogy begyújtjuk a leszálló hajtóműrendszert.
Most az az elképzelés,
hogy a holdkomp leszálló hajtóműrendszerével,
a holdkomp nagy hajtóművével
növeljük meg az egész űrhajó sebességét,
miközben megkerülik a Holdat,
hogy egy nappal előbb érjenek vissza a Földre.
Tehát ma este fogják megkerülni a Holdat,
keleti parti idő szerint 21 óra körül,
majd végrehajtják a gyújtást, hogy gyorsabban érjenek vissza.
Egy kis extra gyújtással egy napot nyerhetnek,
és ez az egy nap szó szerint életet menthet.
Szervusz! Ez kész rémálom.
Most egy körülbelül 250 méteres gyújtás a terv.
Értem.
Majd értesíts, jó?
Anyám nem akarta, hogy tudjam, mi történik,
és emlékszem, hogy amikor suliba mentem, mindenki odajött hozzám. Az összes gyerek.
Kérdezgették, hogy visszatérnek-e.
Egy fiú azzal jött oda hozzám, hogy: „Sajnálom, hogy apád meg fog halni.”
Haza kellett mennem. Nem bírtam az iskolában maradni.
Anyám összes közeli barátnője ott ült
a dohányzóasztal körül,
és Raish atya is ott volt a templomból.
Úrvacsorát tartott.
Elszaladtam mellettük, becsaptam az ajtót, és kimenekültem.
Anyám pedig utánam jött.
Sírva mondta, hogy:
„Kitalálják, hogy tudnak visszajönni.
Az irányítóközponttal kitalálják, hogy jöjjenek vissza.”
Elég közel járhatunk a Holdhoz.
Az Apollo–13 jelenleg 780 kilométerrel van a Hold felett.
Houston?
Mondd, Aquarius!
Most érünk be a Hold árnyékába.
A nap eltűnt, ha jól látom,
és kezdenek látszani a csillagok.
Micsoda csillagok!
Szerintem az emberekben fel sem merül, hogy az űrben nincs éjszaka.
JACK SWIGERT HANGJA
A nap 24 órájában nappal van,
mivel nincs semmi közted és a Nap között.
Akkor látsz először újra éjszakát, amikor beérsz a Hold árnyékába.
És abban a sötétségben három nap napfény után
rendkívül ragyogónak tűnnek a csillagok.
Jó estét kívánok!
A világűr kietlen, sötét csendjében
igazán drámai a helyzet.
A megsérült Apollo–13 űrhajó a Hold körül kering,
és megpróbál hazasántikálni.
Kevés a víz, az oxigén és az áram,
és még közel három nap van hátra.
TÁVOLSÁG A FÖLDTŐL (TENGERI MÉRFÖLD)
Egy óra hét perc van a gyújtásig.
Teljesen el voltunk ragadtatva.
JACK SWIGERT HANGJA
Az egyenetlen felszín miatt nagyon barátságtalan és bizarr a kinézete…
FRED HAISE HANGJA
…és cseppet sem olyan hely, ahol szívesen tartózkodnánk.
Még a Marilyn-hegyet is látom innen.
Onnan igazi valójában láttuk a Földet.
Csak egy apró bolygó. Nagyon szép volt.
Ha kinyújtod a karod, a hüvelykujjaddal teljesen kitakarhatod.
És felmerül bennem, hogy mindenki, akit ismerek,
a családom és a barátaim, mind ott vannak azon a kis égitesten.
Elveszed az ujjad, és azt mondod, vissza kell térned.
Tegyük a helyükre a kamerákat! Készüljünk fel a gyújtásra!
Csak egy esélyünk van.
A visszaszámláló szerint 49 perc van hátra a gyújtásig.
A világsajtó majdnem lemaradt az Apollo–13 krízishelyzetéről.
Aztán hirtelen megváltoztak a dolgok.
Most minden nyelven közvetítik a történetet.
RAI TV OLASZORSZÁG
Az egyik riporter lemaradt a krízisről,
és hétfő délután megunta a rutin űrrepülésről való tudósítást,
ezért elment Mexikóba nyaralni.
Amikor visszatért a sajtóterembe, megkérdezte: „Lemaradtam valamiről?”
BBC TV ANGLIA
Peter, add ide azt a makettet!
- Oké. - Azt!
Az Apollo–13 átmenetileg elcsendesedett,
ugyanis a legénység a gyújtás végső előkészületeire koncentrál,
amelynek segítségével visszajuthatnak a Földre.
Először is, az egyetlen működő hajtómű az ott.
A holdkomp leszálló hajtóműve.
A holdkomp holdra szállásra szolgáló hajtóműrendszerével
gyorsítják fel a visszatérést
annak érdekében, hogy kitartson az elektromos áram.
Az ad okot óvatosságra,
hogy soha nem tervezték ilyen manőverekre használni ezeket a rendszereket.
HOLDKOMPVEZÉRLŐ MÉRNÖK
Ha a hajtómű valamilyen okból leáll a gyújtás során…
Mindenki úgy érzi, hogy menni fog.
Itt van ez a két űrhajó, amiknek nem kellene összekapcsolódva,
így repülniük.
Ha sikerrel járnak,
az nagyban növeli a biztonságos hazajutás esélyeit.
Bármelyik pillanatban érkezhet a döntés
Gene Kranztól, a repülésigazgatótól.
Repülésirányítók! Döntéshez érkeztünk.
Mehet-e a gyújtás?
- RETRO? - Mehet.
- GUIDO? - Mehet.
- Navigáció? - Mehet.
- Vezérlés? - Mehet.
- TELMU? - Mehet.
Oké.
CAPCOM, mehet a gyújtás.
COM, övé a számítógép.
Tíz másodperc van hátra.
Aquarius, Houston, vétel.
Tessék, Houston!
Jim, mehet a gyújtás.
Vettem. Mehet a gyújtás.
Ez volt az utolsó hajtóművünk.
Ha ez nem válik be, bajban vagyunk.
- Gyújtás rendben. - Vettem.
Hajtómű megy.
TOLÓERŐ
Elértük a 40 százalékot.
Működik, vezérlés.
- Jónak tűnik. - Vettem.
Száz százalék.
Vettem.
A tolóerő 100 százalék.
Lassan három perce tart a gyújtás.
Hogy állunk, navigáció?
Kissé nagy az égőtér nyomása.
Valóban.
Nagyon figyeljetek oda!
CAPCOM, az 1-es süllyedési szabályozó legyen kikapcsolva!
Az 1-es ki van kapcsolva.
Még tíz másodperc.
Leállítás.
Szerintem ez jól sikerült.
Jól sikerült, Aquarius.
Jim Lovell parancsnok leállította a gyújtást.
A hajtómű leállt. A repülés 79. órájának 32. percében járunk.
Ez egészen sikeres gyújtás volt.
Bevallom, nagyon lenyűgözött az egész procedúra nyugodtsága,
főleg az irányítóközpont, de az űrhajó részéről is.
Jól sikerült, Aquarius.
Vettem. Mielőbb lekapcsolnánk mindent.
Vettem. Értettem.
Lovell mielőbb lekapcsolná a műszerek többségét,
hogy takarékoskodjanak a létfontosságú elektromos árammal.
Miután megvolt a gyújtás,
sejtettük, hogy jó helyen vannak a hazatéréshez,
de nem tudtuk biztosan.
Az a cél, hogy minimum 14 amperre csökkentsük az áramhasználatot.
Ez két villanykörte fogyasztása.
LESZÁLLÁSI ÁRAMKAPCSOLÓK
AMPER
Sok kompromisszumot kell kötnünk.
A ventilátor és a fűtés kuka.
FŰTÉS
KABINVENTILÁTOR
JIM LOVELL HANGJA
Csend volt. Akkor kezdtünk el igazán gondolkodni.
Nehéz pillanat volt.
Már másodszor utaztam a Holdra, és olyan közel voltam hozzá!
Ez volt az utolsó lehetőségem az űrutazásra.
Tehát az Apollo–13 küldetés holdra szállási részét
törölték, lefújták, vége.
A terv az, hogy csökkentik az áramfogyasztást.
Péntek reggelig csak sodródnak.
HÁROM NAPRA A FÖLDTŐL
Az Apollo–13 még mindig kötélen táncol
az űr mélyén.
Az űrközpontban ma kivettek
egy műszaknyi repülésirányítót az irányítóközpontból,
hogy megoldásokat ötöljenek ki a még a küldetés előtt álló problémákra.
Az egyik probléma a belélegzett levegőt érinti.
A legénység fulladozott.
Az űrhajósok által kilélegzett szén-dioxid mérgezte az űrhajó levegőjét.
Összetákoltak egy eszközt a levegő szén-monoxidtól való megszűrésére.
Használjatok nedves törlőkendőt,
vagy vágjatok le egy darabot egy zokniból, és dugjátok bele,
vagy használhattok egy összegyűrt ragasztódarabot. Vétel.
Habár ez működik, senki sem tudja, meddig.
Vajon kitart két és fél napig, amikor a Csendes-óceánba csobbannak?
De az űrhajósokra más veszélyek is leselkednek.
A friss hírek szerint egy Helen nevű trópusi vihar
közelít a csendes-óceáni leszállóhelyhez.
Tehát így állunk most, ami az Apollo–13-at illeti.
Ezen a küldetésen szinte egyedülálló módon mintha a legelejétől átok ült volna.
Még távolról sem múlt el a veszély.
De még életben voltunk.
Tovább kellett küzdenünk.
Még egy megjegyzés az ellátó csapatnak.
Üzenem, hogy felesleges hűtőt tenni a fedélzetre.
Elővettem pár hot dogot, és gyakorlatilag megfagytak.
Oké, vettük, Jim.
Úgy tűnik, jelenleg kissé hideg van a parancsnoki kabinban.
A műszerek szerint három fok van.
Nagyon lehűlt a levegő.
JIM LOVELL HANGJA
A víz csöpögött a falakról és az ablakokról.
Nem voltak hideg időjáráshoz való ruháink.
Alszik most valaki a parancsnoki modulban, Jim?
Nem, Joe. Túl hideg van.
Fred viszont itt alszik tőlem jobbra.
A három fok hideg. Sokkal hidegebb, mint tegnap este.
Jim lefeküdt már, nem tudod?
- Nem… - Még mindig ébren van?
Máris elmondom, mit látunk.
Jim nem aludt.
Az orvosok kitalálták, hogy odamehetnék
rábeszélni Jimet, hogy pihenjen, mert soha nem aludt.
Azt mondtam, hogy képtelen vagyok rá, mert ha odamennék,
akkor nagy eséllyel az egész világ előtt összeomlanék.
Képtelen voltam rá.
Mert ez neki is nehéz lett volna.
Bár gondoltunk a családunkra, erről nem beszélgettünk egymással.
Tudtuk, hogy imádkoznak értünk, de azon voltunk, hogy hazajussunk,
hogy ne kelljen tovább aggódniuk.
Timber Cove-ban minden rendben van, Jim.
Örülök neki.
Nixon elnök elautózott az esőben a Goddard Űrközpontba,
hogy friss híreket kapjon.
Egyik szóvivője szerint az elnök aggódott,
és remélte, hogy az űrhajósok épségben hazatérnek.
KÉT NAPRA A FÖLDTŐL
Ami azt a manővert illeti, amit átküldtünk kézi vezérlésre,
a leszálló hajtóműrendszer
a gyújtás során végig 10%-ra volt állítva, igaz?
Igen.
Oké. Újrakonfiguráltuk a tervtáblát, igaz?
A jármű valamilyen oknál fogva rossz irányba sodródott.
Az adatok szerint szükség van a manőverre.
Jelenleg nem vagytok a szabad visszatérés pályáján.
A pályagörbénk valamiért ellaposodik.
GENE KRANZ HANGJA
Egy bizonyos irányból kell érkeznünk, két és fél fokos pontossággal,
és ha túl laposan érkezünk, lepattanunk a légkörről.
Vagyis elmegyünk a Föld mellett.
Egyszer visszatérnénk a Földre, de a legénység addigra rég halott lenne.
Mi az, amit nem értünk?
Mi lehet az oka ennek?
Ez zavart engem.
Jim?
Az a helyzet, hogy jelenleg túl laposan érkezünk.
Túl laposan?
Az a lényeg, hogy kaptok tőlünk adatokat.
Az Apollo–13 űrhajó eltért az útirányától.
Ha az űrhajósok nem tudják korrigálni az útvonalat,
a három amerikai meghal az űrben.
Ha elvétik az irányt, kipattannak az űrbe…
BARBARA LOVELL HANGJA
…és addig köröznek, amíg el nem fogy az oxigén.
És elképzeltem, milyen lenne.
Milyen ijesztő. És hogy mi járna apa fejében.
Oké, Jim. Ahhoz, hogy meredekebben érkezzetek,
kézi gyújtásra van szükség.
Kézi gyújtásra?
Az jut eszembe erről, amit az Apollo–8-nál találtunk ki.
Mindenki kíváncsi volt, emlékszel-e rá, és igen.
Bár nem hittem, hogy használnom kell.
Újabb példátlan gyújtás következik.
Újabb gyújtásra volt szükség…
de sem a számítógép, sem a navigáció nem működött.
Ahogy a robotpilóta sem.
Manuálisan kellett csinálnunk.
A Földre kellett céloznunk,
a holdkomp ablakában lévő célkereszt segítségével.
Az ablakban lévő célkereszt…
Tudom, hogy ha beindul az a hajtómű,
nem fogom tudni egyedül az ablakban tartani a Földet.
„Fred, ne hagyd ide-oda pattogni!
Én meg nem hagyom fel-le ugrálni.
Jack, mérd az időt a karóráddal!”
Gyújtási idő: 14 másodperc.
Egy perc van hátra.
Ennek a manővernek sikerülnie kell.
Most érzésre csináljuk a dolgokat.
Készen állok.
Tíz másodperc van hátra.
INDÍTÁS
- Gyújtás. - Megy.
A tolóerő jónak tűnik.
2,3 méter per másodperc.
Hogy csináljuk?
Állítsd le!
Leállítás.
Oké. Kész.
Szép volt.
Ez a manőver egy igazi…
JACK SWIGERT HANGJA
…koordinált összevisszaság volt.
A három űrhajós hazafelé tart az űr sivatagán át,
és fogytán az oxigén- és vízkészletük.
Egyszer talán tanmese lesz ebből a történetből.
A Föld is egyfajta forgó űrhajó.
ÉLET-HALÁL DRÁMA A HOLDUTAZÁSON
Mind űrhajósok vagyunk.
És csökken az oxigén- és vízkészletünk.
De nincs hová mennünk.
Havazik már odabent?
Tessék?
Hogy havazik-e?
Nem, még nem.
Ha visszaértetek, elmehettek a tengerpartra kiolvadni.
Ez jól hangzik.
Nagyon aggódtunk a legénység állapota miatt.
GENE KRANZ HANGJA
Freddónak, Fred Haise-nek magas, 40 fokos láza lett,
kiszáradt, és súlyos húgyúti fertőzést kapott.
Ráébredtünk, mennyire kétségbeejtő a helyzetük.
A holnapi belépéskor várható időjárás egyre jobbnak tűnik.
Tartsatok ki! Nincs sok hátra.
Alig 14 órával a tervezett visszatérés előtt
az űrhajósok biztosan úgy érzik, hogy lassan vánszorognak a percek.
Úgy gondoljuk, minden apró meglepetésre felkészültünk.
Remélem, mert holnap lesz a vizsga.
A VISSZATÉRÉS NAPJA
AZ ŰRHAJÓSOK MA CSOBBANNAK A CSENDES-ÓCEÁNBAN
Ma világszerte abban reménykednek, hogy a legénység épségben hazatér.
Az egész világ figyelemmel kíséri az Apollo–13 visszatérését.
És majdnem minden városban imádkoznak az űrhajósok életben maradásáért.
MA 13:10-KOR IMA AZ APOLLO–13-ÉRT
Tízezren imádkoztak VI. Pál pápával a Szent Péter-bazilikánál.
Nem hittem, hogy egy ilyen esemény ekkora hatással lehet a világra.
MARILYN LOVELL HANGJA
Soha nem imádkoztak ennyien egyszerre
egy művelet sikeréért, mint most.
LESZÁLLÁSRA KÉSZÜLVE
Több ezren gyűltek össze
a New York-i Grand Central pályaudvaron.
Walter, habár a tudósításaid, a többihez hasonlóan, elég bizakodóak,
úgy vélem, még mindig balsejtelem lengi körül ezt az űrrepülést.
Sok szerencse és ima kell, és épségben hazahozzuk őket.
Épp az ablakon nézek ki.
A Föld úgy robog, mint egy expressz tehervonat.
Már biztos volt, hogy megtörténik. Nem volt visszaút.
GENE KRANZ HANGJA
Jöttünk haza.
Kegyetlen paradoxon, hogy minél közelebb kerültek a biztonsághoz,
annál közelebb kerültek a legnagyobb veszélyhez is.
A visszatérés nagyon trükkös manővert igényel,
ami a megszokottól igen eltérő.
Ott van a holdkomp, a mentőcsónakunk,
a robbanással érintett, működésképtelen szervizmodul,
valamint a korlátozott áramellátású parancsnoki modul, amivel visszatérhetünk.
Szét kell választanunk ezeket,
hogy visszahozhassuk a legénységet a légkörbe.
A baleset óta most először fog
a parancsnoki modul önállóan működni.
A parancsnoki modul hőpajzsa
fogja elnyelni a légkörbe lépés 2800 fokos hőjét.
Először is be kellett üzemelni a parancsnoki egységet.
Oké.
Nem feltétlenül elegánsan kapcsoltuk ki.
Azt tettük, amit kellett, méghozzá elég gyorsan,
majd pedig négy napot töltött igen fagyos körülmények között.
Sok a kérdőjel a várható viselkedését illetően.
Halló, Aquarius! Houston. Veszitek?
Nagyon jól hallunk, Ken.
Oké. Hadd kezdjem az elejétől!
Először összerakjuk a sorrendet…
Fred Haise végigment az ellenőrizendők hosszú során az irányítóközponttal.
A visszatéréskor szokásos ellenőrizendők. Lesz néhány…
Alig két óra múlva a parancsnoki modulban kell lenniük,
készen a visszatérésre, tehát ez most kritikus fontosságú.
Aquarius! Houston.
Hallgatunk.
Elkezdhetitek bekapcsolni a parancsnoki modult.
Jack most megy át oda.
Oké, Jim.
Mindenhol összegyűlt a víz.
FRED HAISE HANGJA
Törölközővel kellett törölgetnünk a műszerfalat, hogy lássuk a műszereket.
Figyelem, repülésirányítók!
Figyeljük az áramköröket, hogy nincs-e gond az áramátvitellel!
Kapcsold be!
Elkezdtük egyesével bekapcsolni a parancsnoki modul rendszereit.
JACK SWIGERT HANGJA
Egy sorral kezdtük, felkapcsoltunk hatot, és megálltunk.
FRED HAISE HANGJA
Ellenőriztük, hogy nem érezzük-e égő szigetelés szagát.
KÜLDETÉS SZÁMLÁLÓJA
Gyönyörű. Jónak tűnik.
Houston! Aquarius. Odyssey próbál hívni.
Veszitek?
Odyssey! Houston. Vétel.
Veszitek?
Vesszük, szívem.
Jól áll a szénád, Odyssey.
Ken, Jim vagyok.
Igen, uram.
Hálás vagyok a munkádért.
Vettem.
Figyelni fogunk, és mindent megteszünk értetek.
Az jó lenne, Ken.
A szervizmodul leválasztására készülnek.
Szeretnénk készíteni róla pár képet, ha lehetséges.
Ha készen álltok, leválaszthatjátok a szervizmodult.
Oké, rendben.
Oké, megtörtént, Houston.
Az űrhajónak egy egész oldala hiányzik!
Az egész panel szétrobbant, szinte a hajtóműtől kezdve.
Szörnyen néz ki.
Hát ez hihetetlen.
Az oxigéntartályok a hőpajzs alatt helyezkedtek el.
A robbanáskor kiszakadt a jármű oldala.
Vajon mit okozott még?
Hogy bírta a hőpajzs?
…A SZERVIZMODULT, ÉS AZT MONDTA, HOGY SZÖRNYEN NÉZ KI
A hőpajzs közvetlen összeköttetésben volt a szervizmodullal,
amelynek az összes panelje szétrobbant.
Milyen állapotban lehet a hőpajzs? Az életük múlik rajta.
Most a holdkomp leválasztásáról szóló híreket várjuk.
Itt az ideje elhagyni a mentőcsónakot.
Következik a holdkomp leválasztása.
Nosztalgia fogja övezni a holdkompot, amitől elbúcsúzunk…
Oké, megérkeztünk.
Tíz másodperc.
Holdkomp leválasztva.
Láttuk, ahogy lassan elsodródik.
FRED HAISE HANGJA
Szomorú érzés fogott el.
Ég veled, Aquarius! És köszönjük!
Ezek az emberek a küldetés során nagyon közel kerültek a halálhoz.
Ezt nem lehet elégszer hangsúlyozni. Nagyon közel jártak.
Most, hogy készülnek újra belépni a Föld légkörébe,
arra gondoltam, megnézhetnénk vázlatosan,
milyen veszéllyel állnak szemben.
122 000 MÉTER
Az űrhajó 122 000 méteren lép be,
majd suhan bele a légkörbe.
18 másodperc után megszakad a kapcsolat,
mert a légkör nem engedi át a rádióhullámokat.
És csak három perccel és 36 másodperccel később
ér véget ez a kommunikációs szünet.
Tehát három perc 36 másodpercig
nem fogjuk tudni, hogy a hőpajzs működött-e, élnek-e még,
és kibírta-e a parancsnoki modul a terhelést.
De a 40 000 km/h sebességű légkörbe lépés után
az űrhajójuk mindössze 35 km/h sebességgel csapódik a vízbe.
Mi a technológiai csoda, ha nem ez?
Tizenhárom percre vagyunk a légkörbe lépés tervezett idejétől.
A sebesség jelenleg 10 865 méter per másodperc.
Vettem.
Gene Kranz, a repülésigazgató körbejár,
és kikérdezi a csapatát az aktuális helyzetről.
Repülésirányítók! Döntéshez érkeztünk. Mehet, vagy sem?
- RETRO? - Mehet.
- GUIDO? - Mehet.
- Navigáció? - Mehet.
- Vezérlés? - Mehet.
- TELMU? - Mehet.
- Orvos? - Mehet.
- INCO? - Mehet.
- AFD? - Mehet.
Oké.
- Odyssey! Houston. Vétel. - Hallgatlak.
Oké. Egy-másfél perc múlva elveszítjük a jelet.
Isten hozott itthon! Vétel.
Köszönjük!
Az Apollo–13 több mint 40 000 km/h sebességgel halad.
A Föld sötét oldala felett repül,
és a Csendes-óceánon kijelölt apró pont felé halad.
Mindannyian szeretnénk megköszönni nektek a remek munkátokat.
Mindannyian örömmel tettük.
Apollo-irányítás, Houston. Megszakadt a kapcsolat az Apollo–13-mal.
Mindent megtettünk.
GENE KRANZ HANGJA
Visszaszámlálás.
Ez egy rendkívül magányos időszak.
A legénység magára marad.
A tőletek kapott adatokkal.
Az irányítók pedig végiggondolják, hogy nem rontottak-e el semmit.
Csak ez jár a fejükben.
Kissé laposabban érkezünk, mint vártuk.
Ekkor már nem nagyon van mit tenni. Meg kell várni,
hogy átérjenek a Föld légkörének legfelső rétegén.
Senki sem tehet mást, mint hogy drukkol.
Olyan csend volt, hogy a légy zümmögését is hallottuk.
MARILYN LOVELL HANGJA
TÁVOLSÁG A FÖLDTŐL (TENGERI MÉRFÖLD)
Nem tehettünk semmit.
Az önbizalom itt már mit sem számít.
JIM LOVELL HANGJA
TÁVOLSÁG A FÖLDTŐL (TENGERI MÉRFÖLD)
Az Apollo-13-ra most elvileg maximális nehézségi gyorsulás hat.
A RÁDIÓCSENDBŐL HÁTRALÉVŐ IDŐ
Alig fél perc van hátra.
Megpróbáljuk felvenni a kapcsolatot az Apollo–13-mal.
Az Apollo–13-nak mostanra elérhetőnek kellene lennie.
Várjuk a sikeres kommunikációról szóló híreket.
Odyssey, Houston. Jelentkezz!
- Van már hír a kapcsolatfelvételről? - Még nincs.
Értem.
Az űrhajóval jelenleg senki sem tudja felvenni a kapcsolatot.
Odyssey, Houston.
Már hallanunk kellene felőlük.
Egy perc 15 másodperce véget kellett volna érnie a rádiócsendnek.
A küldetés során most először
volt érezhető némi kétely a teremben.
Hogy valami történt, és nem élték túl.
Kérlek, válaszoljatok!
Vissza kellett jönnie.
Nem veszíthettem el.
Itt vagyunk, Joe.
Éljen!
Vesszük az adást, Jack.
- Ott vannak! - Ott vannak.
Mindhárom ejtőernyő kinyílt. Hallják a tömeget?
Benne vagytok a televízióban.
Sikerült nekik.
SIKERÜLT! HŐSIES ŰRHAJÓSOK…
Odyssey, Houston.
A nagy képernyőn vagytok. Remekül néz ki.
Leértek, ráadásul nem több, mint öt másodperc késéssel.
Csupán öt másodperc késéssel!
Leszálltak a vízre.
Végre itthon.
Úgy vélem, a 13-as mérföldkő volt a túlélés terén.
Az esélyek szörnyen alacsonyak voltak.
És örökre büszke leszek arra, hogy közéjük tartozhattam.
Ma egy Apollo–13 emléktáblát helyeztek el
az irányítóközpont vezérlőtermének a falára.
Ironikus módon az emléktáblán az áll: „Tudás a Holdról.”
Ex luna, scientia.
Egyfajta tanulás volt valóban.
A túlélésről tanultunk.
Mindenki sikított és kiabált. Pezsgőt bontottak.
Aznap még én is ittam.
Fantasztikus volt.
MARILYN LOVELL HANGJA
Soha nem éreztem ekkora megkönnyebbülést.
Fel tud valahogy készülni egy feleség
egy ilyen kritikus helyzetre?
Nem. Soha életemben nem tapasztaltam még ilyet,
és nem is akarok soha többé.
Még mindig itt vannak bennem azok az érzések, valószínűleg örökre.
Négy napon át nem tudtam, feleség vagyok-e, vagy özvegyasszony.
Az Apollo–13 űrhajósai tegnap este hazarepültek Houstonba,
ahol üdvrivalgással köszöntötték őket a tudósok,
akik segítettek nekik túlélni a katasztrófát az űr mélyén.
BARBARA LOVELL HANGJA
Addig nem könnyebbültem meg, amíg meg nem láttam.
Meg akartam bizonyosodni róla, hogy tényleg ő az, és hogy túlélte.
SUSAN LOVELL HANGJA
És ettől valahogy jobban értékeltem az életet.
Nagyon hálásak vagyunk.
Otthon.
Hirtelen tudatosult bennünk.
Hirtelen ráébredtünk, min vagyunk túl.
Voltak idők, amikor nem hittünk abban, hogy visszatérünk.
ÜDV ÚJRA A FÖLDÖN! „APOLLO–13”
És emlékszem,
hogy másfél évvel ezelőtt,
amikor az Apollo–8-on az űrből vissza tudtunk nézni a Földre,
a Föld volt az egyetlen hely, ahová mehettünk.
Az volt az egyetlen otthonunk az univerzumban.
Az összes szívélyes fogadtatás közül
ez jelenti a legtöbbet,
mert a jelenlévők azok, akik lehetővé tették, hogy ma itt legyek.
Milyen következményekkel járhat az Apollo–13 balesete…
Sokan kérdezik, hogy kudarcként éltem-e meg az Apollo–13-at.
JACK SWIGERT HANGJA
Ha a sikert és a kudarcot az alapján határozzuk meg,
hogy sikerült-e teljesíteni a kitűzött tervet,
akkor a küldetés kudarcot vallott.
Viszont az Apollo–13 olyat ért el, ami az emberiség történetében példátlan.
Hogy egy rövidke pillanatig az egész világ összefogott.
A világ összes országából érkeztek felajánlások és aggódó üzenetek.
De ha az Apollo–13-at
a világszintű összefogásra gyakorolt hatás fényében értékeljük,
akkor az Apollo–13 rendkívül sikeres volt.
400 171 kilométeres távolsággal az Apollo–13 legénysége tartja
a földtől való legnagyobb távolságra utazás rekordját.
Két hónappal visszatérésük után a lefolytatott vizsgálat megállapította,
hogy a karbantartás során sérültek meg az űrhajó oxigéntartályai.
Április 13-án, a repülés 55. órájának 54. percében
egy elektromos hiba kis híján halálos robbanást okozott.
Jim betartotta a Marilynnek tett ígéretét.
Az Apollo–13 volt az utolsó repülése az űrben.
Nem gyakran nézek vissza.
Aki nem előre néz, az lemarad bizonyos fontos pillanatokról.
De odafent lenni, és teljes valójában látni a Földet…
és ráébredni, mennyire szerencsések vagyunk…
Olyan, mint egy kék-fehér karácsonyfadísz,
ami a koromfekete égbolton lóg.
És persze nem látszanak a városok.
Nem látszanak a határok.
Olyannak látod a Földet, amilyen.
Egy óriási oázisnak a végtelen űrben.
MARILYN L. LOVELL EMLÉKÉRE 1930 - 2023
A feliratot fordította: Gribovszki Réka